title: Oliván
text: Oliván ye un lugar aragonés situato en a Tierra de Biescas y que fa parte tamién d'o municipio de Biescas en a comarca de l'Alto Galligo y provincia de Uesca.
  
  D'antis más tenió lo suyo propio municipio, dende 1834 y dica 1960-1970, que encluyiba os vecins lugars de Larrede, Xabierre-Cuarnas, Susín, Orós Baixo, Orós Alto y Casbas. Apareixe por primera vegata documentato en a "Documentación diplomatica de Fanlo" en 1035, a on amanixe "Ato Sanciones de Olivane". En 1044 o toponimo ye Ulibano y en 1061 Ulibane.
  
  D'iste lugar ye orichinaria a familia infanzona Oliván que dimpués s'estendilló por Xabierre-Cuarnas, Os Corrals, Aso de Sobremón, Lamata, Abiego y Castellón de Val de Chasa. Os nombres d'as casas d'Oliván son Azón, Carlos, Chuan, Félix, Hilario, Chuanico, Marina, Herrero, Piquero, Capitán, Colorau, Borderas y Canela.
  
  O chentilicio d'Oliván ye olivano, pero les dicen tamién "pataters" y "laminers" como se veye en o dito popular "Buena fambre la d'os mocetes d'Oliván, que se comieron os abozos del caldero y los llamaban lamineros".
  
  Molimentos 
  Ilesia de Sant Martín Bispe d'Oliván; una ilesia en estilo romanica adedicada a Sant Martín Bispe, construyita arredol de l'anyada 1060, fa parte d'a rota d'ilesias de Sarrablo. Fue enamplata en o sieglo XVII ta acullir amás fidels y a suya torre campanal fue esviellata. Ye la ilesia parroquial d'o lugar.
  
  Bi ha bellas casas d'o sieglo XVII, destacando casa Aínsa, de 1651.
  
  Referencias
  
  Bibliografía 
   Zapater, Alfonso: Aragón pueblo a pueblo, 4. Mainer Til Editores, S.L.'' ISBN 84-89122-03-2.
  
  Vinclos externos 
  
  Lugars de Biescas
  Lugars d'a provincia de Uesca
  Localidaz d'a diocesi de Chaca en l'Alto Galligo